paragraph_text: Godine 1351. kralj Ludovik I. Anžuvinac je poklonio braći Disislavićima njihova imanja u Lici i darovao im neka nova. Nisu poznati Grgurovi potomci, a o Ivanovim se sačuvao samo spomen na njegove sinove Ivanka, Petra, Jakova i Grgura, koji su 1420. godine prodali Ostrovicu knezu Nikoli IV. Franakapanu Krčkom. Od Novakovih sinova potječe plemićka obitelj Novaković.